Videojuoco Nnepennente

Nu videojuoco nnepennente o videojuoco indie (accurciamiento r''o ngrese independent) è nuvideojuoco spisso sveluppato 'a na sola perzona o da piccerille gruppe 'e prugrammature, che faticano senza l'ajuto ecunomeco 'e n'editore.

Ntra 'a fine 'ell'anne 2000 e 'o miezo r''e 2010, 'e videojuoche indie so' cchiù canusciute comme videojuoche pe PC, smartphone e cconsole 'a juoco, cu rresuluzzione 'n 4k ma, cchiù generalmente, cu ggraffeca ntra ll'8 e 'e 16-bit.

 Storia 
'O sveluppo 'e videojuoche indie nasce ncoppa PC durante 'o nnizio 'ell'anne nuvanta r''o XX seculo, quanno veneva autilizzato prenceparmente 'o mudiello distributivo shareware; tuttavota 'o custante aumento 'ell'aspettative r''o prubbeco, specie aroppo 'a ntruduzziona r''a accelerazziona 3D, ha fatto acalà 'a pruduzziona 'e titule 'e na certa duppiezza, spustanno l'attenziona r''e sveluppature ncopp''e mmudifecazzione 'e videojuoche già asistiente.

A ppartì dô secunno miezo r''o 2000, 'o genere ha canusciuto na nova giuventù grazzie ô sveluppo d'Internet ed â ntruduzziona 'e nove chiattaforme p''a distribuzziona digitale comme Xbox Live Arcade, Steam e OnLive, ma pure 'e strumiente 'e sveluppo comme Adobe Flash, Microsoft XNA e Ggame Maker, siempe cchiù flessibbele ed autilizzabbele dô granne prubbeco.

Ntra 'o 2008 e 'o 2010, grazzia all'evoluzziona r''e cchiattaforme p''a distribuzziona digitale e d''e strumiente 'e sveluppo, cocchi videojuoche nnepennente song' addeventate vere e ppropete succiesse cummerciale, ntra ll'ate: Amnesia: The Dark Descent, Braid, World of Goo e Mminecraft.
Categurìa:Videojuoco